তাৎক্ষণিক উদ্ভাবিত বোমা
তাৎক্ষণিক উদ্ভাবিত বোমা বা তাৎক্ষণিক উদ্ভাবিত বিস্ফোরক কল বলতে প্রচলিত সামরিক পদ্ধতি অপেক্ষা অন্য কোনও উপায়ে নির্মিত বোমাকে বোঝায়। একে ইংরেজিতে ইমপ্রোভাইজড এক্সপ্লোসিভ ডিভাইসকে সংক্ষেপে আইইডি বলা হয়। এটি একটি বিস্ফোরক ব্যবস্থার সাথে সংযুক্ত একটি আর্টিলারি শেলের মতো সামরিক বিস্ফোরক নির্মিতও হতে পারে। আইইডি সাধারণত রাস্তার পাশে বোমা হিসাবে ব্যবহৃত হয়। আইইডি সাধারণত সন্ত্রাসবাদী ক্রিয়াকলাপে, বিদ্রোহী গেরিলা , কমান্ডো বাহিনী অপারেশনে দেখা যায়। দ্বিতীয় ইরাক যুদ্ধে মার্কিন নেতৃত্বাধীন বাহিনীর বিরুদ্ধে আইইডি ব্যাপকভাবে ব্যবহৃত হয় এবং ২০০৭ সালের শেষদিকে আইইডি ইরাকে প্রায় ৬৩% যোদ্ধার মৃত্যুর কারণ হয়ে দাঁডায়। তাৎক্ষণিক উদ্ভাবিত বোমা আফগানিস্তানে বিদ্রোহী গোষ্ঠীদের দ্বারাও ব্যবহৃত হয় এবং ২০০১ থেকে বর্তমান আফগানিস্তান যুদ্ধে জোটের প্রায় ৬৬% হতাহতের কারণ এই তাৎক্ষণিক উদ্ভাবিত বোমা। শ্রীলঙ্কায় বিদ্রোহী তামিল টাইগার (এলটিটিই) সংগঠনের ক্যাডারদেরকেও তাৎক্ষণিক উদ্ভাবিত বোমা ব্যাপকভাবে ব্যবহার করতে দেখা গেছে।